Cabbag Pherick

She lus 'sy chynney Plantaginaceae ee cabbag Pherick (Plantago major).  T'ee dooghyssagh da'n Oarpey as yn Aishey veanagh as twoaie.  T'ee jeant dooghyssagh ayns çheeraghyn elley.  Ta ymmyd jeant jee myr lus lhee noi lhottaghyn crackan, chammah's myr tey noi çhingyssyn gailley, as er son ymmodee çhingyssyn elley.  Ta ny kemmigyn lhee aucubin, allantoin as gummalaght aynjee.  Chammah's shen, ta duillagyn yn-ee eck.

Jalloo-oaylleeaght
She lus lussagh sheer-vio t'ayn.  Ta ny duillagyn eck ayns cummey roseag, mysh 15–30 cm er crantessen.  She duillagyn ooh-chrooagh t'ayn, 5-20cm er lhiurid as 4-9cm er lheead dy cadjin; ta unnane er lheh wheesh as 30cm er lhiurid as 17cm er lheead.  Ta kione geyre oc, as oirr rea; ta ny cuishlinyn feer vaghtal.

Ta blaaghyn beggey glassey-dhoney eck, ayns speek 5-15cm er lhiurid er gass mysh 15cm er lhiurid (wheesh as 70cm ny keayrtyn).  Ta staimynyn jiarg-ghorrym eck.

Ta cabbag Pherick goll er pollnaghey ec y gheay.  T'ee cur magh wheesh as 20,000 rassyn feer veg ayns cummey ooh, er speekyn ardey erskyn ny blaaghyn.

Eggoaylleeaght
Ta cabbag Pherick gaase dy mie ayns thalloo er ny anveaghey, goaill stiagh faaieyn as çheughyn raaidey.  Er coontey'n niart shen, t'ee scanshoil er son aalannaghey thalloo.  Ta'n fraue brishey thalloo creoi, agh t'ad cochiangley'n ooir do nagh jed ee er crimmey.

Bee
Ta ny duillagyn aegey yn-ee myr glassan, agh shegin dhyt broie ny shenn duillagyn.  Ta kelkium as biomane A ayndaue.  Ta ny rassyn feer veg, agh foddee oo jannoo far-'looyr jeu.

Ymmyd lhee
Ta cabbag Pherick ry-akin er feie ny cruinney.  Ta niart lhee eck, as shen goaill stiagh "slanaghey gortyn, lhiettal guinn-hiass, niart noi-ocsaidee, niart noi-vaagh, moanaghey y corys ym-yeenaght as lhiettal askaidaghey". 

Ta sleih er nyannoo glabbag ass duillagyn cabbag Pherick noi lhottyn, cremmyn as guinnaghyn.  Ta ny kemmigyn breeoil aucubin, allantoin, flavonoidyn, toaraghyn geayr caffeenagh as alcoalyn aynjee, chammah's ram gummalaght blandeyragh.  Rere tradishoon, ren ad ymmyd jeh'n 'raue noi lhottyn, çhiassaghey as çhingyssyn ennalagh.

Er y fa dy vel ee castagh, ta tey ass duillagyn cabbag Pherick slaanaghey çhingys y yiarrey ny giarrey folley.  Ta cooid viomaneagh as meainagh ny lus aalhieeney adsyn ta caillt ec y çhingys.  Ta rassyn ny king-vlaaghey ny lus ayns tey jannoo obbyr purgeid smarree as blandeyragh scoarnagh ghonnagh.

Ta'n aucubin 'sy duillag cur ort mooiney ny smoo geayr moonagh, as myr shen foddee dy vel eh boggaghey goot.

Ymmyd elley
Ta fehghyn lhoobagh as lajer 'sy lus aasit, as foddee oo jannoo coyrd beg, rimlagh, ny whaaley jeu.

Imraaghyn

Lioaryn


Ronney:Blaanid y Phobblaght Ghominicagh
major
Ronney:Blaanid yn Oarpey
Ronney:Jantee charba-choadagh
Ronney:Lossreeyn lheeys
Ronney:Lossreeyn soilshit 'sy vlein 1753
Ronney:Tacsyn lus-oaylleeagh enmyssit lesh Carl Linnaeus
Ronney:Glassraghyn duillagagh
Ronney:Lossreeyn ymmydit ayns lheihys tradishoonagh Americaanagh Dooghyssagh